Målerstand er det tallet man leser av på strømmåleren. Det er viktig at strømmåleren er korrekt, og det er nettselskapene som har ansvar for å kontrollere den. Alle kunder kan derfor be om at deres strømmåler blir sjekket.
Imidlertid vil kunden måtte betale for en slik kontroll, med mindre kontrollen viser et avvik som er større enn det som er fastsatt i forskrift om elektrisitetsmålere. Er avviket større, skal nettselskapet betale for kontrollen.